b"\n_START_ARTICLE_\nJuan Rodr\xc3\xadguez Lozano\n_START_SECTION_\nLa guerra del Rif\n_START_PARAGRAPH_\nMilitar de carrera, ingress\xc3\xa0 a l'Academia de Infanter\xc3\xada de Toledo l'any 1913. El 1919 \xc3\xa9s destinat al Marroc a combatre els rifenys a les ordres del general Sanjurjo, general que tamb\xc3\xa9 tindria una import\xc3\xa0ncia cabdal en la sublevaci\xc3\xb3 de 1936. Al Marroc aconsegueix la creu al m\xc3\xa8rit militar.\n_START_SECTION_\nRepressi\xc3\xb3 a Ast\xc3\xbaries\n_START_PARAGRAPH_\nEl 1923 \xc3\xa9s nomenat capit\xc3\xa0, i \xc3\xa9s destinat a Lleida i posteriorment a Lle\xc3\xb3 on s'integra en el regiment 36 d'infanteria a Burgos on estaria fins a l'any 1934._NEWLINE_El 5 d'octubre de 1934 els miners asturians se subleven contra el govern radical-cedista de la II Rep\xc3\xbablica, preparada pel PSOE i la UGT. El capit\xc3\xa0 Rodr\xc3\xadguez Lozano va ser destinat a reprimir la sublevaci\xc3\xb3 a Ast\xc3\xbaries el 12 d'octubre de 1934 sota les ordres del general Franco que dirigia les operacions des de Madrid.\n_START_SECTION_\nEl 18 de juliol de 1936\n_START_PARAGRAPH_\nEl capit\xc3\xa0 Rodr\xc3\xadguez Lozano no accepta la sublevaci\xc3\xb3 de les tropes nacionals durant el cop d'estat del 18 de juliol de 1936 i es mant\xc3\xa9 fidel al govern de la rep\xc3\xbablica. Poc despr\xc3\xa9s, \xc3\xa9s capturat i afusellat a Puente Castro (Lle\xc3\xb3).\n_START_SECTION_\nEl testament del Capit\xc3\xa0 Rodr\xc3\xadguez Lozano\n_START_PARAGRAPH_\nEl testament del capit\xc3\xa0 Rodr\xc3\xadguez Lozano, va ser escrit davant de notari mentre esperava ser afusellat a l'Hostal de San Marcos de Lle\xc3\xb3, pres\xc3\xb3 improvisada per les tropes franquistes. Segons el seu n\xc3\xa9t, Jos\xc3\xa9 Lu\xc3\xads Rodr\xc3\xadguez Zapatero, la lectura del testament del seu avi va ser motiu per afiliar-se al PSOE. _NEWLINE_Zapatero ha afirmat que va llegir el testament quan tenia 14 anys, i que recorda les \xc3\xbaltimes paraules Moro innocent i perdono. Aquestes mateixes paraules figuren en la biografia oficial que el PSOE fa del seu secretari general."